മേരി ആൻഡേഴ്സൺ (ഗൈനക്കോളജിസ്റ്റ്)

ഒരു സ്കോട്ടിഷ് ഗൈനക്കോളജിസ്റ്റായിരുന്നു മേരി മാർഗരറ്റ് ആൻഡേഴ്സൺ CBE FRCOG (12 ഫെബ്രുവരി 1932– 17 ഫെബ്രുവരി 2006) .
 ആദ്യകാല ജീവിതവും വിദ്യാഭ്യാസവും 
മേരി മാർഗരറ്റ് ആൻഡേഴ്സൺ 1932 ഫെബ്രുവരി 12 ന് സ്കോട്ട്ലൻഡിലെ ഫോറെസിൽ ജനിച്ചു. അവരുടെ അമ്മ ലില്ലി ഗണിതശാസ്ത്ര അധ്യാപികയും അച്ഛൻ ഫാർമസിസ്റ്റുമായിരുന്നു.അവർ ഡക്സ് ആയിരുന്ന ഫോറെസ് അക്കാദമിയിൽ പഠിച്ചു. അവർ 1956-ൽ എഡിൻബർഗ് സർവകലാശാലയിൽ നിന്ന് വൈദ്യശാസ്ത്രം പഠിച്ചു. മെഡിക്കൽ വിദ്യാഭ്യാസം പൂർത്തിയാക്കാൻ അവർ ലണ്ടനിലേക്ക് മാറി.

 കരിയർ 
പഠനം പൂർത്തിയാക്കിയ ശേഷം, ലണ്ടനിലെ സെന്റ് മേരീസ് ഹോസ്പിറ്റലിൽ നിയമിക്കപ്പെട്ട ആദ്യത്തെ വനിതാ ഒബ്സ്റ്റട്രിക്സ് രജിസ്ട്രാർ ആയി അവർ ചുമതലയേറ്റു.

1989 മുതൽ 1992 വരെ റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകളുടെ വൈസ് പ്രസിഡന്റായും ബാരോണസ് കംബർലെജ് അധ്യക്ഷനായ കമ്മറ്റി ഓഫ് ദി ഫ്യൂച്ചർ ഓഫ് മെറ്റേണിറ്റി സർവീസസ് അംഗമായും പ്രവർത്തിച്ചു.

വിരമിക്കുന്നതിന് മുമ്പ്, ലെവിഷാമിലെ യൂണിവേഴ്സിറ്റി ഹോസ്പിറ്റലിൽ സീനിയർ ഒബ്സ്റ്റട്രീഷ്യൻ ആൻഡ് ഗൈനക്കോളജിസ്റ്റായി ജോലി ചെയ്തു.
പാർക്കിൻസൺസ് രോഗം മൂലമുള്ള സങ്കീർണതകൾ മൂലം 2006 ഫെബ്രുവരി 17-ന് ഫോറെസിൽ വെച്ച് 74 വയസ്സുള്ള അവർ മരിച്ചു. ഫോറെസിലെ ക്ലൂനി ഹില്ലിലുള്ള കുടുംബ ശവകുടീരത്തിൽ അവളെ സംസ്കരിച്ചു.

അവരുടെ ബഹുമാനാർത്ഥമാണ് ലെവിഷാം ഹോസ്പിറ്റലിലെ ആൻഡേഴ്സൺ മെറ്റേണിറ്റി യൂണിറ്റിന് ആ നാമം നൽകപ്പെട്ടത്.

 പുരസ്കാരങ്ങളും ബഹുമതികളും 
1996-ലെ ജന്മദിന ബഹുമതിയായ "ഫോർ സർവീസസ് ടു മെഡിസിനിൽ" കമാൻഡർ ഓഫ് ദി ഓർഡർ ഓഫ് ബ്രിട്ടീഷ് എംപയർ (CBE) ആയി അവളെ നിയമിച്ചു.

 അവലംബം

 External links 


വർഗ്ഗം:സ്ത്രീരോഗ വിദഗ്ദർ